Discover Peștișani a organizat joi, 2 mai, la Casa Mitu, primul atelier de încondeiat ouă cu pastă de sare din România.
„Nimic nu s-ar fi putut realiza fără sprijinul singurului meșter popular în sare și lemn (resurse naturale) Nicolae Istratie. Acesta a venit de la Râmnicu Vâlcea și a lucrat cu aproape 30 de copii și tineri cu dizabilități, în cadrul unui atelier de incondeiat ouă. Altfel de încondeiat.
Cei prezenți au deprins foarte repede meșteșugul și au desenat pe ouă roșii modele decorative și au primit și temă pentru acasă să realizeze desene cu sare pe planșe, desenul urmând apoi să fie transmis pe cale electronică lui Nicolae Istratie, pentru a încuraja și alți tineri să încerce acest minunat meșteșug.
Atelierul s-a desfășurat în aer liber, în frumoasa curte de la Casa Mitu. După ce au încondeiat ouă, toți cei prezenți au primit cănuțe cu colivă, respectând astfel tradiția locului.
Tinerii cu dizabilități au luat parte la acest atelier inedit grație inițiativei reprezentanților de la Asociația Be TeeN, cei care, acum o săptămână, lansau in comuna Peștișani proiectul Teen Art Museum“, au transmis reprezentanții Discover Peștișani.